open-index/open-wikipedia-markdown huggingface dataset:
1988. gada vasaras olimpiskās spēles

**1988. gada vasaras olimpiskās spēles** bija divdesmitceturtās vasaras olimpiskās spēles. Tās no  līdz  notika Dienvidkorejas galvaspilsētā Seulā. Oficiāli spēles atklāja Dienvidkorejas prezidents Rohs Tīvo. Šīs bija otrās olimpiskās spēles, kas notikušas Āzijā, tāpat šīs bija ceturtās vasaras olimpiskās spēles, kas norisinājās rudenī.

Seulas Olimpiskajās spēlēs piedalījās 160 valstis, kuras pārstāvēja 8391 sportisti. Kopumā tika sadalīti 263 medaļu komplekti 27 sporta veidos.

## Spēļu rīkošanas vietas izvēle
Seula par 24. vasaras olimpisko spēļu mājvietu tika izvēlēta  Starptautiskās Olimpiskās komitejas sesijas laikā Bādenbādenē, Vācijā. Seula par spēļu rīkotāju tika izvēlēta apsteidzot Japānas pilsētu Nagoju.

## Medaļu kopvērtējums

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Vieglatlētika 1988. gada vasaras olimpiskajās spēlēs — Vīrieši, 100 metri

## Ārējās saites

* SOK jumtalapa par Seulas olimpiskajām spēlēm 
* Sports-Reference profils
Renē Fāzels

**Renē Fāzels** (; dzimis  Friburgā, Šveicē) ir šveiciešu zobārsts un hokeja amatpersona. Savu karjeru hokejā uzsāka 1960. gadā kā HC Fribourg-Gottéron spēlētājs, 1972. gadā kļuva par hokeja tiesnesi un 1985. gadā kļuva par Šveices Hokeja federācijas prezidentu. 1994. gadā viņu ievēlēja par Starptautiskās Hokeja federācijas prezidentu, šī amata pienākumus viņš pildīja līdz 2021. gadam, kad amatā stājās Liks Tardifs. 1995. gadā kļuva par SOK locekli. 2023. gadā ieguva Krievijas pilsonību. 

## Atsauces

## Ārējās saites

* SOK profils 
* IIHF profils
Undertow

**Undertow** ir pirmais pilnais amerikāņu progresīvā metāla grupas Tool albums, izlaists 1993. gadā.

## Dziesmu saraksts
Visu dziesmu autori ir Tool, izņemot tās, kur teikts citādāk.

# "Intolerance" — 4:53
# "Prison Sex" — 4:56
# "Sober" — 5:06
# "Bottom" — 7:13 (Tool, Henrijs Rolinss)
# "Crawl Away" — 5:29
# "Swamp Song" — 5:31
# "Undertow" — 5:21
# "4°" - 6:02
# "Flood" — 7:45
# "Disgustipated" — 15:47
Ādams Sendlers

**Ādams Ričards Sendlers** (; dzimis  Bruklinā, Ņujorkā, ASV) ir ebreju izcelsmes amerikāņu aktieris, kinoproducents, scenārists, mūziķis. Viņš ir viens no finansiāli veiksmīgākajiem mūsdienu komiķiem. Precējies ar Džekiju Sendleru.

Pēc dalības *[[Saturday Night Live]]* viņš filmējies vairākās finansiāli veiksmīgās filmās, tai skaitā filmās "Ūdenszellis" (1998), "Tētuks" (1999), "Futbols aiz restēm" (2005), "Dusmu terapija", "Dīdsa kungs", "Lielie", "Klikt!", "Izliecies par manu sievu", "Vakara pasakas".

1999. gadā dibinājis uzņēmumu *[[Happy Madison]]*.

## Filmogrāfija

### Pilnmetrāžas filmas

## Atsauces

## Ārējās saites
Deivids Stērns

**Deivids Stērns** (; dzimis  Ņujorkā, ASV, miris  Ņujorkā, ASV) bija amerikāņu jurists un uzņēmējs, Nacionālās basketbola asociācijas (NBA) komisārs.

Savu darbību NBA viņš sāka 1966. gadā kā ārējās padomes loceklis, 1978. gadā kļuva par vispārējās padomes locekli. 1980. gadā D. Stērns kļuva par līgas izpildviceprezidentu. 1984. gadā viņš NBA komisāra amatā nomainīja Leriju O'Braientu. D. Stērna vadības laikā NBA ir piedzīvojusi lielu uzplaukumu. Viņš ir uzskatāms par vienu no ietekmīgākajiem cilvēkiem basketbolā un Ziemeļamerikas sportā. 2014. gadā viņu NBA komisāra amatā nomainīja Ādams Silvers.

2014. gadā tika uzņemts Basketbola slavas zālē, 2016. gadā — FIBA slavas zālē.

Miris 2020. gadā 77 gadu vecumā.

## Atsauces

## Ārējās saites
* NBA.com profils 
* Sports E-cyclopedia profils 
* 30 gadi Deivida Stērna vadībā: kādu mantojumu NBA viņš atstās?
Eimerija šelfa ledājs

**Eimerija šelfa ledājs** () ir trešais lielākais šelfa ledājs Antarktīdas piekrastē. Plešas starp Larsa Kristensena un Ingridas Kristensenas krastiem Austrumantarktīdā. Tiek uzskatīts par daļu no Maka Robertsona Zemes. Barojas no pasaulē lielākā Lemberta glečera, kā arī citiem mazākiem Eimerija šelfa ledājā noplūstošiem glečeriem (Skillas glečers, Haribdas glečers). Šelfa ledāja platība ir  un tas aizpilda plašu līci, ko no austrumiem norobežo Amerikāņu augstiene, bet no rietumiem — Prinča Čārlza kalni. Ledājā ir vairākas salas, lielākā no kurām ir Giloka sala.

Ledāja ziemeļu malu 1931. gada 11. februārī atklāja *BANZARE* ekspedīcija Daglasa Mosona vadībā un tās izvirzījumu nosauca par **Eimerija ragu** (*Cape Amery*) par godu tā laika Apvienotās Karalistes valdības pārstāvim Austrālijā Viljamam Eimerijam (*William B. Amery*).  nosaukums tika attiecināts uz visu šelfa ledāju.

## Atsauces

## Ārējās saites
* NASA satelītattēls
* The cavity under the Amery Ice Shelf, East Antarctica 
* Amery Ice Shelf’s “Loose Tooth” Gets Looser
* Rifting and calving of the Amery Ice Shelf
* Ben Galton-Fenzi. Bathymetry tides
* Michael J. Hambrey. Structure and dynamics of the Lambert Glacier-Amery Ice Ahelf system: Implications for the origin of Prydz Bay sediments
Vertulovas baznīca

thumb|250px|Vertulovas pareizticīgo baznīca
**Vertulovas Vissvētās Dievmātes piedzimšanas baznīca** ir pareizticīgās baznīcas dievnams Ludzas novada Rundēnu pagasta Vertulovā. Baznīca ir 18 metrus gara, 9 metrus plata un 15 metrus augsta. Aptuveni 100 metru attālumā no baznīcas atrodas Vertulovas pareizticīgo kapsēta, bet 350 metru attālumā atrodas valsts aizsargājams arheoloģijas piemineklis — Vertulovas viduslaiku senkapi. Baznīcas vecākais garīzdzinieks ir priesteris Sergijs Kiričenko.

## Vēsture
Līdz Latgales pievienošanai Krievijas Impērijai šajā vietā stāvēja uniātu (austrumu katoļu) baznīca, par kuru pēdējās ziņas bija 1783. gadā. 1836. gadā no māla un paegļu zariem tika uzcelta tagadējās baznīcas priekštece, kuras vietā 1862. gadā tika uzsākta jaunās baznīcas ēkas celtniecība, kura tika pabeigta 1866. gadā. 19. gadsimtā Vertulovas pareizticīgo draudzei bija piešķirti 50 hektāru zemes. Laika posmā no 1899. gada līdz 1901. gadam aptuveni 300 draudzes locekļi aizbrauca uz Sibīriju labākās zemes meklējumos.

## Atsauces
Kazicu Bikakmens

thumb|250px|Kazicu Bikakmens
**Kazicu Bikakmens** (jeb "Vērša akmens") ir daļa no aizsargājamā arheoloģijas pieminekļa «Kazicu senkapi un Bikakmens». Atrodas Rundēnu pagasta Kazicu sādžā, Kazeņas upītes (Sarjankas pieteka) krastā. Liels, sens baltu cilšu kultakmens.  garš,  plats un  augsts. Eksistē pieņēmums, ka Bikakmens ir veicis arī robežu apzīmējumu funkcijas. Uz akmens ir izcirsti divi krusti, tāpat arī zīme, līdzīga pakavam, tā kā ar diviem ragiem. No tālienes zīme līdzinās brieža vai vērša galvai, no šejienes ir arī nosaukums ( — ‘vērsis, bullis’). Akmens apakšpusē pie pašas zemes var saskatīt izcirstu rombveidīgu zīmi, kuras nozīme nav skaidra. Tāpat ir redzami burti, ar grūtībām var izlasīt vārdu *Елизар*. 

Vecāki cilvēki stāsta, ja pieskarties Bikakmenim — tas paņem visas slimības un kaites un dot spēku un enerģiju.

Par Bikakmeni stāsta daždažādās leģendas. Vienā no tām ir runa par apslēpto mantu, kura esot norakta zem akmens. 

Vēl viena leģenda par Bikakmeni:

## Atsauces
Rundēnu Velna dobes

**Rundēnu Velna dobes** (latgaliski: *Valna dūbes*) — neskaidras izcelsmes dabas piemineklis 3 ha platībā, kas atrodas Latgales augstienē 3-4 kilometru attālumā uz ziemeļaustrumiem no Rundēnu ciema, 800 metru attālumā no Rundēnu-Lauderu ceļa, Rundēnu un Lauderu pagastu teritorijās. Kopš 1997. gada Velna dobes kļuva par aizsargātu ģeomorfoloģisko objektu, vienīgo tāda tipa objektu Baltijā. Tās ir piecas nezināmās izcelsmes bedres, daļa no tām aizpildīta ar ūdeni, daļa aizaugusi ar aveņu krūmājiem. Ir hipotēze, ka bedres izveidojās meteorīta iespējamā krišanas vietā. Tāpat ir pieņēmumi, tās tomēr ir interesanti veidojušās karsta kritenes.

## Atsauces
Stērns

**Stērns** var būt:

* Deivids Stērns (*David Stern*; 1942—2020) — amerikāņu jurists un uzņēmējs, NBA komisārs,
* Denjels Stērns (*Daniel Stern*; 1957) — amerikāņu aktieris, režisors un scenārists.
Kāpas trīsdienas

thumb|300px|2010. gada Kāpas otrās dienas finiša vārti
**Kāpas trīsdienas** jeb vienkārši **Kāpa** ir starptautiskas orientēšanās sacensības, kas katru gadu trīs dienu garumā notiek citā Latvijas vietā. Sacensības tiek organizētas jūnija pēdējā vai jūlija pirmajā nedēļas nogalē no piektdienas līdz svētdienai un uzvarētājs tiek noteikts trīs dienu rezultātu summā. "Kāpas trīsdienas" organizē Carnikavas orientēšanās klubs *OK Kāpa* sadarbībā ar Latvijas orientēšanās federāciju. Sacensības notiek kopš 1987. gada, kad pirmās sacensības tika sarīkotas Tukuma apkārtnē.

Šīs sacensības pēc dalībnieku skaita ir lielākās gan Latvijā, gan Baltijas valstīs: pēdējos gados dalībnieku skaits "Kāpā" pārsniedz 1600 un uzvarētāji tiek noskaidroti gandrīz 60 grupās. Dalībnieku rekords 2200 sasniegts 2025. gada "Kāpas" sacensībās Ventspils pievārtē.

## Formāts
Sacensības orientēšanās sportā notiek vairāk nekā 40 vecuma, dzimuma, distances garuma un meistarības grupu ietvaros. Visprestižākā ir elites grupa vīriešiem (V21E) un sievietēm (S21E). Uzvarām bagātākie "Kāpas trīsdienu" elites distancēs ir Mārtiņš Sirmais (11 uzvaras) un Aija Skrastiņa (9 uzvaras).

"Kāpas trīsdienas" ir Latvijas kausa izcīņas posms, bet viena vai vairākas no sacensību dienām elites grupas orientieristiem dod ieskaites punktus arī Pasaules ranga kopvērtējumā (*World Ranking Event* jeb WRE), tādēļ pēdējos gados piedalās ne vien Latvijas un Baltijas valstu labākie sportisti, bet arī spēcīgi orientieristi no citām valstīm.

Vēsturiski līdzās trīsdienu sacensībām klasiskās orientēšanās distancēs sestdienas vakarā sacensību centra apkārtnē vai tuvākajā pilsētā risinājās sprinta sacensības, kas netika iekļautas "Kāpas" kopvērtējumā, toties bija Latvijas kausa posms orientēšanās sprintā. Pēdējos gados sestdienas vakarā notiek komandu sprinta stafete. Paralēli orientēšanās sacensībām notiek arī veloorientēšanās (MTB-O), taku orientēšanās (Taku O) un rogaininga sacensības.

## Kāpas trīsdienu uzvarētāji elites grupās

## Skatīt arī
* Orientēšanās sports
* Latvijas čempionāts orientēšanās sportā

## Atsauces

## Ārējās saites
* OK Kāpa aktuālā mājas lapa
* OK Kāpa mājas lapa (vecā lapa)
1984. gada vasaras olimpiskās spēles

**1984. gada vasaras olimpiskās spēles** bija divdesmittrešās vasaras olimpiskās spēles. Tās no  līdz  notika ASV pilsētā Losandželosā. Oficiāli spēles atklāja ASV prezidents Ronalds Reigans. Pēc ASV vadītā 1980. gada vasaras olimpisko spēļu vadītā boikota, 14 Austrumu bloka valstis boikotēja Losandželosas olimpiādi. 1984. gada olimpiāde ir uzskatāma par vienu no finansiāli veiksmīgākajām mūsdienu olimpiskajām spēlēm.

Losandželosas Olimpiskajās spēlēs piedalījās 140 valstis, kuras pārstāvēja 6829 sportisti. Kopumā tika sadalīts 221 medaļu komplekts 23 sporta veidos.

## Spēļu rīkošanas vietas izvēle
Losandželosa par 23. vasaras olimpisko spēļu mājvietu tika izvēlēta  Starptautiskās Olimpiskās komitejas sesijas laikā Atēnās, Grieķijā bez balsojuma veikšanas, jo nebija citu kandidātu.

## Medaļu kopvērtējums

## Skatīt arī
* Sadraudzības spēles
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* ASV notikušās olimpiskās spēles
** 1904. gada vasaras olimpiskās spēles — Sentluisa
** 1932. gada vasaras olimpiskās spēles — Losandželosa
** 1932. gada ziemas olimpiskās spēles — Leikpleisida
** 1960. gada ziemas olimpiskās spēles — Skvoveli
** 1980. gada ziemas olimpiskās spēles — Leikpleisida
** 1984. gada vasaras olimpiskās spēles — Losandželosa
** 1996. gada vasaras olimpiskās spēles — Atlanta
** 2002. gada ziemas olimpiskās spēles — Soltleiksitija
* Boikotētās olimpiskās spēles
** 1976. gada vasaras olimpiskās spēles — Monreāla
** 1980. gada vasaras olimpiskās spēles — Maskava
** 1984. gada vasaras olimpiskās spēles — Losandželosa

## Atsauces

## Ārējās saites

* SOK jumtalapa par Losandželosas olimpiskajām spēlēm 
* Sports-Reference profils
Roberts Enke

**Roberts Enke** (; dzimis  Jēnā, Austrumvācijā, miris  *Neustadt am Rübenberge*, Vācijā) bija vācu futbolists, spēlēja vārtsarga pozīcijā.

Savas profesionāļa karjeras laikā pārstāvējis Vācijas, Turcijas un Spānijas klubus. Savu profesionāļa karjeru sāka 1995. gadā Carl Zeiss Jena kluba sastāvā. Lielāko karjeras daļu pavadīja Hannover 96 kluba sastāvā (2004—2009).

Vācijas pieaugušo izlases sastāvā spēlēja laika posmā no 2007. līdz 2009. gadam, taču pirms tam pārstāvēja Vācijas U-21 izlasi. 2008. gadā bija Vācijas izlases vārtsargs 2008. gada Eiropas čempionātā, kur Vācija izcīnīja 2. vietu. Pirms savas nāves R. Enke tika uzskatīts par kandidātu uz pirmā vārtsarga lomu 2010. gada FIFA Pasaules kausa izcīņas finālturnīrā.

 Roberts Enke veica pašnāvību.

## Atsauces

## Ārējās saites
* Oficiālā mājaslapa 

* Fussballdaten profils
Sergejs Prokofjevs

**Sergejs Prokofjevs** (; dzimis , miris ) bija krievu komponists, pianists un diriģents. Viņš tiek atzīts par vienu no labākajiem 20. gadsimta komponistiem. Kopumā sarakstījis 8 operas, 7 baletus, 7 simfonijas.

## Dzīves gājums
Dzimis 1891. gadā Soncovkas sādžā, Ukrainas dienvidaustrumos (tagadējā Doneckas apgabalā), agronoma Sergeja Prokofjeva (1846—1910) un viņa sievas Marijas, dzimušas Žitkovas (1855—1924), ģimenē. No piecu gadu vecuma apguva klavierspēli, māte pierakstīja viņa pirmos sacerējumus. 1902.—1903. gadā par brīnumbērnu uzskatīto Sergeju Sosnovkā mācīja Maskavas Gņesinu mūzikas skolas pedagogs Reinholds Gliers, jau 13 gadu vecumā 1904. gadā viņš iestājās Sanktpēterburgas Konservatorijā. Uz iestājeksāmeniem viņš ieradās ar divām milzīgām mapēm, kurās bija viņa kompozīciju — četru operu un citu skaņdarbu partitūras. Viņa konservatorijas skolotājs mūzikas teorijā bija latviešu komponists Jāzeps Vītols.

Krievijas pilsoņu kara sākumā 1918. gada maijā kopā ar māti cauri Sibīrijai devās uz Japānu, augustā ieradās ASV, kur sāka strādāt pie operas "Mīla uz trim apelsīniem" uzveduma. 1920. gada aprīlī devās uz Parīzi, darbojās Sergeja Djagiļeva vadītajā "Krievu baletā" (*Ballets Russes*) un pabeidza 3. klavierkoncertu. 1921. gada 30. decembrī Čikāgā diriģēja operas "Mīla uz trim apelsīniem" pirmizrādi. 1922.—1923. gadā dzīvoja Etālā, netālu no Garmišas-Partenkirhenes, apprecējās ar spāņu dziedātāju Karolīnu Kodinu (1897—1989) un pārcēlās atpakaļ uz Parīzi.
1927. gadā viņš devās koncertēt uz PSRS, kur Ļeņingradas Marijas teātrī tika uzvesta opera "Mīla uz trim apelsīniem". 1930. gadu sākumā ar panākumiem koncertēja ASV, 1931.-1932. gadā pabeidza 4. un 5. klavierkoncertu.

1934. gadā viņš pēc Kirova teātra, vēlāk Lielā teātra pasūtījuma sāka darbu pie baleta "Romeo un Džuljeta", 1936. gadā kopā ar sievu un dēliem Svjatoslavu un Oļegu atgriezās uz dzīvi PSRS. Otrā pasaules kara laikā 1941. gadā viņš pameta ģimeni un 1948. gadā apprecējās ar Miru Mendelsoni (1915—1968), viņa pirmā sieva Līna Prokofjeva neilgi pēc tam tika apcietināta un ieslodzīta Gulaga nometnē.
1948. gadā Prokofjevs tika kritizēts par formālismu mūzikā, jo viņa pēdējo gadu darbi (īpaši 1946. gadā komponētā 6. simfonija) neatbilda Padomju Savienībā valdošajam sociālistiskajam reālismam. Tomēr Prokofjevs vēl turpināja komponēt. Pēdējais lielais darbs bija 7. simfonija 1952. gadā.

Prokofjevs nomira hipertensijas krīzes laikā 61 gadu vecumā 1953. gada 5. martā. Sagadīšanās dēļ tā bija tā pati diena, kad nomira Josifs Staļins, tāpēc Prokofjeva nāve palika gandrīz nepamanīta. Prokofjevs apglabāts Novodevičjes kapsētā.

## Darbi
Pazīstamākie Sergeja Prokofjeva darbi ir operas "Mīla uz trim apelsīniem" (1919) un "Karš un miers" (1944), balets "Romeo un Džuljeta" (1935). Starp citu žanru skaņdarbiem pazīstamākā ir simfoniskā pasaka "Pēterītis un vilks" (1936). Prokofjevs sacerējis arī mūziku filmām, pazīstamākās no tām ir Sergeja Eizenšteina filmas "Aleksandrs Ņevskis" (1938) un "Ivans Bargais" (2 sērijas, 1944-1945).

## Ārējās saites

* Sergejs Prokofjevs 
* Sergeja Prokofjeva profils ''AllMusic'' 
* Sergeja Prokofjeva notis ''IMSLP''
Prokofjevs

**Prokofjevs** (; sieviešu dzimtē Prokofjeva (*Проко́фьева*)) ir krievu cilmes uzvārds. Cilvēki ar šo uzvārdu:

* Ivans Prokofjevs (*Сергей Прокофьев*; 1891—1953) — krievu komponists, pianists un diriģents;
* Sergejs Prokofjevs (1943) — Latvijas krievu inženieris un sabiedriskais darbinieks.
Roberts Viteks

**Roberts Viteks** (; dzimis  Bratislavā) ir Slovākijas futbola uzbrucējs.

2006. gadā atzīts par Slovākijas gada futbolistu. Ar 23 gūtiem vārtiem šobrīd ir rezultatīvākais spēlētājs Slovākijas izlases vēsturē.

Piedalījies 2010. gada Pasaules kausa finālturnīrā, kurā kļuva par savas izlases rezultatīvāko spēlētāju ar 4 gūtiem vārtiem, palīdzot savai komandai iekļūt astotdaļfinālā, kur tā zaudēja Nīderlandes futbola izlasei.

## Sasniegumi
**1. FC Nürnberg**

* Vācijas 2. Bundeslīga: 2003–04
* DFB Pokal: 2006–07

**Slovan Bratislava**

* Slovākijas Superlīga: 2013–14, 2018–19

**Individuālie sasniegumi**

* Slovākijas gada futbolists: 2006

## Atsauces

## Ārējās saites
Vestfollas pakalni

**Vestfollas pakalni** ( ir polārā oāze Austrumantarktīdā Ingridas Kristensenas krastā Sodružestvas jūras piekrastē. Oāzi 1935. gada 20. februārī atklāja norvēģu kapteinis Klariuss Mikelsens ar Larsam Kristensenam piederošo vaļu medību kuģi *Thorshavn* un nosauca par godu Vestfollas filkei Dienvidnorvēģijā, kas bija tā laika vaļu rūpniecības centrs.

Oāzes platība ir ap . Dienviddaļā tai piekļaujas Sērsdala glečers, austrumos strauji paceļas ledus vairoga nogāze. Piekraste izrobota ar daudziem šauriem fjordiem un šērām. Dominē noapaļotu pauguru reljefs ar relatīvajiem augstumiem . Augstākā vieta ir ap  vjl. Oāzē vairāk kā 300 ezeru un tā, iespējams ir vieta ar augstāko meromiktisko ezeru koncentrāciju pasaulē. Ezeros ūdens sāļums variē no  līdz , ūdens temperatūra no -14&nbsp;°C līdz 24&nbsp;°C, dziļumi no  līdz , platības no  līdz , ūdens līmeņa augstums no  zjl līdz  vjl.

Kopš 1957. gada oāzes piekrastē darbojas Austrālijas vissezonas polārstacija Deivisa.

## Atsauces
1932. gada vasaras olimpiskās spēles

**1932. gada vasaras olimpiskās spēles** bija desmitās vasaras olimpiskās spēles. Tās no  līdz  notika ASV pilsētā Losandželosā. Oficiāli spēles atklāja ASV viceprezidents Čārlzs Kērtiss. Olimpiskās spēles notika Lielās depresijas (1929. gadā sakusies krīze) laikā, tāpēc daudzas valstis un sportisti finansiāli nevarēja ierasties olimpiādes norises vietā. Pirmo reizi olimpisko spēļu vēsturē sportisti dzīvoja olimpiskajā ciematā, kurā gan nedzīvoja sievietes. Sievietes olimpiādes laikā dzīvoja viesnīcā. Tāpat šīs bija pirmās olimpiskās spēles, kuras neapmeklēja valsts pirmā persona, šajā gadījumā ASV prezidents Herberts Hūvers.

Losandželosas olimpiskajās spēlēs piedalījās 37 valstis, kuras pārstāvēja 1332 sportisti. Kopumā tika sadalīti 116 medaļu komplekti 14 sporta veidos.
Losandželosa bija vienīgā kandidāte par spēļu rīkošanas mājvietu.

## Medaļu kopvērtējums (10 augstākās vietas)

## Interesanti fakti
thumb|center|1200px|1932. gada vasaras olimpisko spēļu atklāšanas ceremonija.
* Pirmo reizi tika izmantots olimpiskais pjedestāls.
* Losandželosas galvenā maģistrāle (*Tenth Street*) tika pārsaukta par Olimpisko bulvāri (*Olympic Boulevard*) par godu olimpiskajām spēlēm.
* Beibe Didriksone uzvarēja šķēpa mešanā un 80 m barjerskrējienā, taču augstlēkšanā viņa izcīnīja otro vietu, jo izmantoja neatļautu atgrūdiena tehniku.
* Lauka hokejā startēja tikai 3 komandas un ASV pārstāvji, zaudējot abās spēlēs (1-24 pret Indiju un 2-9 pret Japānu), ieguva bronzas medaļas.
* Vieglatlētikas 100 m sprinta distancē uzvarēja Polijas pārstāve Staņislava Valaseviča. Pēc viņas nāves 1980. gadā izrādījās, ka S. Valašēvica ir hermafrodīts un tādējādi viņa nedrīkstēja piedalīties.
* Pāvo Nurmi tika diskvalificēts no starta olimpiādē, jo viņš bija profesionālis.
* Mākslas sacensībās Latviju pārstāvēja gleznotājs Frīdrihs Baurs, bet Jānis Tīdemanis (kā *J. F. Thiedemans*) pārstāvēja Beļģiju ar gleznu "Kanāla pārpeldētājas" (*Channel Swimmers*).

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Latvija 1932. gada vasaras olimpiskajās spēlēs
* ASV notikušās olimpiskās spēles
** 1904. gada vasaras olimpiskās spēles — Sentluisa
** **1932. gada vasaras olimpiskās spēles** — Losandželosa
** 1932. gada ziemas olimpiskās spēles — Leikplesida
** 1960. gada ziemas olimpiskās spēles — Skvoveli
** 1980. gada ziemas olimpiskās spēles — Leikplesida
** 1984. gada vasaras olimpiskās spēles — Losandželosa
** 1996. gada vasaras olimpiskās spēles — Atlanta
** 2002. gada ziemas olimpiskās spēles — Soltleiksitija

## Ārējās saites

* SOK jumtalapa par Losandželosas olimpiskajām spēlēm 
* Sports-Reference profils
Manuels Neiers

**Manuels Neiers** (; dzimis ) ir vācu futbolists, spēlē vārtsarga pozīcijā, bijušais Vācijas futbola izlases dalībnieks. Pašlaik (2024. gadā) pārstāv Bundeslīgas klubu *[[Minhenes "Bayern"|Bayern München]]*.

Profesionāļa karjeru sācis *[[FC Schalke 04|Schalke 04]]* otrajā komandā, pirmajā komandā spēlējis no 2006. līdz 2011. gadam. Pēc tam pārgājis uz *[[Minhenes "Bayern"|Bayern Munich]]*. Kopā ar *Schalke* izcīnīja 2005. gada Vācijas futbola kausu un 2007. gadā viņš tika atzīts par Bundeslīgas labāko vārtsargu. "Bayern" sastāvā 2012.—2013. gada sezonā izcīnījis uzvaru Vācijas Bundeslīgā un UEFA Čempionu līgā.

Vācijas pieaugušo izlases sastāvā spēlē kopš 2009. gada, taču pirms tam pārstāvēja Vācijas U-21 izlasi, ar ko uzvarēja 2009. gada Eiropas U-21 čempionātā. M. Neiers tika atzīts par turnīra labāko vārtsargu. Vācijas izlasē viņš debitēja 2009. gada 2. jūnijā pārbaudes spēlē pret AAE futbola izlasi. Vācijas izlasi pārstāvējis 2010. gada Pasaules kausā, 2012. gada Eiropas čempionātā, 2014. gada FIFA Pasaules kausā, 2018. gada FIFA Pasaules kausā, 2022. gada FIFA Pasaules kausā un 2016., 2020., 2024. gada Eiropas čempionātā.

Viņa brālis Marsels ir futbola tiesnesis.

## Karjeras statistika

|-
|2005—06||rowspan="5"|Schalke 04||rowspan="5"|Bundesliga||0||0||0||0||0||0||0||0
|-
|2006—07||27||0||0||0||0||0||27||0
|-
|2007—08||34||0||3||0||10||0||47||0
|-
|2008—09||27||0||2||0||5||0||34||0
|-
|2009—10||33||0||5||0||-||-||38||0
121||0||10||0||15||0||146||0
|}

## Sasniegumi
**Schalke 04**

* DFB Pokal: 2010—11
* DFL Ligapokal: 2005

**Bayern Munich**

* Vācijas Bundeslīga: 2012—13, 2013—14, 2014—15, 2015—16, 2016—17, 2017—18, 2018—19, 2019—20, 2022—23, 2024—25
* DFB Pokal: 2012—13, 2013—14, 2015—16, 2018—19, 2019—20
* DFL Supercup: 2012, 2016, 2017, 2018, 2020
* UEFA Čempionu līga: 2012—13, 2019—20
* UEFA Superkauss: 2013, 2020
* FIFA Klubu Pasaules kauss: 2013, 2020

**Vācija**

* FIFA Pasaules kauss: 2014

**Individuālie sasniegumi**

* Vācijas gada futbolists: 2011, 2014
* Vācijas izlases gada futbolists: 2020
* FIFA gada labākais vārtsargs: 2020
* FIFA Pasaules kausa labākais vārtsargs: 2014

## Atsauces

## Ārējās saites
* Oficiālā mājaslapa
1948. gada vasaras olimpiskās spēles

**1948. gada vasaras olimpiskās spēles** bija četrpadsmitās vasaras olimpiskās spēles. Tās no  līdz  notika Lielbritānijas galvaspilsētā Londonā. Oficiāli spēles atklāja Lielbritānijas karalis Džordžs VI. Šīs bija pirmās vasaras olimpiskās spēles pēc Otrā pasaules kara beigām. 1940. gada spēlēm bija jānorisinās Helsinkos (Tokijā spēles nebūtu notikušas, jo Ķīna iebruka Japānā) un 1944. gada olimpiāde būtu notikusi Londonā. Šī bija otrā reize, kad Londona rīko olimpiskās spēles (pirmoreiz Londonā norisinājās 1908. gada vasaras olimpiskās spēles) un Londona būs pirmā pilsēta, kas rīko olimpiskās spēles trīs reizes (nākamā reize bija 2012. gadā).

Londonas olimpiskajās spēlēs piedalījās 59 valstis, kuras pārstāvēja 4104 sportisti. Kopumā tika sadalīti 136 medaļu komplekti 17 sporta veidos.

Balsošanā par olimpisko spēļu mājvietu Londona uzvarēja Baltimoru, Lozannu, Losandželosu un Filadelfiju.

## Medaļu kopvērtējums

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Lielbritānijā notikušās olimpiskās spēles
** 1908. gada vasaras olimpiskās spēles — Londona
** **1948. gada vasaras olimpiskās spēles** — Londona
** 2012. gada vasaras olimpiskās spēles — Londona

## Ārējās saites

* SOK jumtalapa par Londonas olimpiskajām spēlēm 
* Sports-Reference profils
Mario Gomess

**Mario Gomess Garsija** (; dzimis  Rīdlingenā, Rietumvācijā) ir bijušais vācu futbolists, spēlēja uzbrucēja pozīcijā.

Savu profesionāļa karjeru viņš uzsāka Stuttgart kluba sastāvā. "Bayern" pārstāv kopš 2009. gada. Kopā ar "Stuttgart" viņš izcīnīja 2006.—07. gada Bundeslīgas čempiontitulu. Kopā ar "Bayern" viņš izcīnīja 2009.—10. gada Bundeslīgas čempiontitulu un 2010. gadā uzvarēja DFB-Pokal. 2007. gadā tika atzīts par Vācijas gada futbolistu. M. Gomesa transfēra summa, kad viņš pārgāja uz "Bayern", ir lielākā Bundeslīgas vēsturē.

## Karjeras statistika

|-
|2003—04||rowspan="6"|VfB Stuttgart||rowspan="7"|Bundesliga||1||0||0||0||1||0||2||0
|-
|2004—05||8||0||1||0||1||0||10||0
|-
|2005—06||30||6||3||0||2||2||38||8
|-
|2006—07||25||14||5||2||0||0||30||16
|-
|2007—08||25||19||3||6||4||3||32||28
|-
|2008—09||32||24||2||3||10||8||44||35
|-
|2009—10||Bayern München||29||10||4||3||12||1||45||14
150||73||18||14||33||14||201||101
|}

## Sasniegumi
**VfB Stuttgart**

* Vācijas Bundeslīga: 2006–07

**Bayern Munich**

* Vācijas Bundeslīga: 2009–10, 2012–13
* DFB Pokal: 2009–10, 2012–13
* DFL Supercup: 2010, 2012
* UEFA Čempionu līga: 2012–13

**Beşiktaş**

* Turcijas Superlīga: 2015–16

**Individuālie sasniegumi**

* Vācijas gada futbolists: 2007
* Eiropas čempionāta labākais vārtu guvējs: 2012
* Vācijas Bundeslīgas labākais vārtu guvējs: 2010–11
* Turcijas Superlīgas labākais vārtu guvējs: 2015–16

## Atsauces

## Ārējās saites

* Oficiālā mājaslapa 

* Fussballdaten profils
Pērs Mertezakers

**Pērs Mertezakers** (; dzimis  Hannoverē, Rietumvācijā) ir vācu futbola treneris un bijušais vācu futbolists, spēlēja aizsarga pozīcijā. Mertezakers ir bijušais Vācijas futbola izlases dalībnieks.

Savu profesionāļa karjeru viņš uzsāka Hannover 96 kluba sastāvā. Kopā ar Vācijas izlasi ir izcīnījis 3. vietu 2006. gada FIFA Pasaules kausā, 2008. gada Eiropas čempionātā iekļuva finālā. Vēl startēja 2010. gada FIFA Pasaules kausā.

## Karjeras statistika

|-
|2003—04||rowspan="3"|Hannover 96||rowspan="7"|Bundesliga||13||0||1||0||0||0||14||0
|-
|2004—05||31||2||4||1||0||0||35||3
|-
|2005—06||30||5||3||0||0||0||33||5
|-
|2006—07||rowspan="4"|Werder Bremen||25||2||0||0||10||2||35||4
|-
|2007—08||32||1||3||0||9||0||44||1
|-
|2008—09||23||2||3||1||13||1||39||4
|-
|2009—10||33||5||5||0||10||0||48||5
187||17||19||2||42||3||248||22
|}

## Sasniegumi
**Arsenal**

* FA kauss: 2013—14, 2014—15, 2016—17
* FA Community Shield: 2015, 2017

**Vācija**

* FIFA Pasaules kauss: 2014

## Atsauces

## Ārējās saites
*  

* Fussballdaten profils
Vācijas kauss futbolā

**Vācijas kauss futbolā** () ir Vācijas Futbola asociācijas rīkots izslēgšanas spēļu turnīrs, kurā futbola komandas no Vācijas cīnās par Vācijas kausu. Turnīrā piedalās 64 komandas, tai skaitā visas Bundeslīgas komandas. Tas ir uzskatāms par otro nozīmīgāko titulu Vācijas futbolā pēc Bundeslīgas. Turnīrs notiek kopš 1934. gada. Visvairāk reižu (20) turnīrā ir uzvarējuši Minhenes "Bayern" futbolisti. Pašreizējie kausa ieguvēji (2025. gadā) ir *[[VfB Stuttgart]]* futbolisti.

## Ārējās saites
* Oficiālā mājaslapa  

## Atsauces
Rundēnu baznīca

**Rundēnu Svētā Krusta paaugstināšanas Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Ludzas novada Rundēnu pagasta centrā Rundēnos.

Baznīca ir bez torņiem, apkārt dzelzs žogs uz akmens pamatiem. Ir atsevišķi stāvošs zvanu tornis ar diviem zvaniem. Baznīca celta ap 1820. gadu pēc poļu pana Andreja Šahno pavēles. Baznīcā ir kapu pagrabs, kurā apglabāta Andreja Šahno pēcteča — Viktora Šahno ģimene. Pats Viktors Šahno emigrējis Otrā pasaules kara laikā. Līdz 1946. gadam kapu velve bija pieejama apmeklētājiem, taču vēlāk tika aizmūrēta, lai nepieļautu izlaupīšanu.

## Attēlu galerija

Attēls:Rundenu baznica 1.JPG
Attēls:Rundenu Church 4.jpg
Attēls:Rundenu Church 2.JPG
Attēls:Rundenu Church 5.jpg
Attēls:Rundēnu katoļu baznīca 2002-08-10.jpg


## Atsauces
Krustu pakalns

thumb|250px|Rundēnu Krustu pakalns
**Krustu pakalns** atrodas Rundēnu ciema ziemeļrietumos pie Pildas ceļa. 2000. gadā Rundēnu iedzīvotājs novadpētnieks Jānis Alnis (raķešu konstruktors, Rīgas Politehniskā institūta pasniedzējs) attīrīja no atkritumiem vietējo pakalnu, uz kura senos laikos atradusies dominikāņu mūku celtā katoļu baznīca. Līdz 2007. gadam, pateicoties Jāņa Alņa pūlēm, Krustu pakalnā tika uzstādīti dažādu formu un konfesiju krusti, stumbeņi ar rūnu rakstiem, milzīgs laukakmens, uz kura pati daba ir attēlojusi krustu. Izveidotas puķu un augu dobes. Pakalna centrā ir no 700 gadus veca ozolkoka izgatavots krusts. Pakalna virsotnē ir kapelas imitācija, zvana vietā tur izmantota traktora piekabes detaļa.


Attēls:Krustu pakalns 3.JPG
Attēls:Hill of Crosses in Rundēni 12.jpg
Attēls:Krustu pakalns 4.JPG
Attēls:Hill of Crosses in Rundēni 5.jpg


## Atsauces
Arjens Robens

**Arjens Robens** (, ; dzimis ) ir bijušais Nīderlandes futbolists, malējais pussargs, un Nīderlandes futbola izlases dalībnieks.

Bijis Nīderlandes, Anglijas, Spānijas un Vācijas nacionālo čempionātu uzvarētājs. "Bayern" sastāvā spēlējis 2010. un 2012. gada UEFA Čempionu līgas finālā.

## Karjera
Pirmos panākumus A. Robens guva Nīderlandes kluba *[[FC Groningen]]* sastāvā, 2001. gadā nosaukts par *[[Eredivisie]]* sezonas labāko futbolistu. Pēc diviem gadiem pārgāja uz vienu no vadošajiem līgas klubiem Eindhovenas PSV, ar kuru kļuva par čempionāta uzvarētāju. 2003. gada labāko Nīderlandes jauno futbolistu A. Robenu mēģināja iegūt savā sastāvā vairāki Anglijas klubi, līdz 2004. gadā tas izdevās Londonas "Chelsea", kuras sastāvā viņš kļuva par Premjerlīgas uzvarētāju. Pēc trešās sezonas Anglijā A. Robens nokļuva Madrides "Real", kas par spēlētāja pāreju samaksāja 35 miljonus sterliņu mārciņu. Arī Spānijā viņš kļuva par čempionu, taču, pārejot uz Minhenes "Bayern" 2009. gadā, spēlētāja vērtība bija kritusies un transfēra maksa bija 25 miljoni mārciņu.

Jau savā pirmajā spēlē, pārstāvot Bavārijas klubu, A. Robens guva divus vārtus, bet pirmajā sezonā ar "Bayern" atkal kļuva par čempionāta uzvarētāju un sasniedza Čempionu līgas finālu. Pēc pirmās sezonas Vācijas klubā atzīts par 2010. gada Vācijas Gada futbolistu, kā tikai ceturtais ārzemju spēlētājs balvas vēsturē.

2021. gada 15. jūlijā A. Robens paziņoja par profesionālā futbolista karjeras noslēgšanu.

## Karjeras statistika

|-
|2000—01||rowspan="2"|*[[FC Groningen]]*||rowspan="4"|*[[Eredivisie]]*||22||2||colspan="2"|-||colspan="2"|-||22||2
|-
|2001—02||28||6||colspan="2"|-||colspan="2"|-||28||6
|-
|2002—03||rowspan="2"|*[[PSV Eindhoven|PSV]]*||33||12||colspan="2"|-||4||1||37||13
|-
|2003—04||23||5||colspan="2"|-||8||2||31||7

|-
|2004—05||rowspan="3"|*[[Chelsea F.C.|Chelsea]]*||rowspan="3"|*[[Premier League]]*||18||7||6||1||5||1||29||9
|-
|2005—06||28||6||6||1||6||0||40||7
|-
|2006—07||21||2||5||0||7||1||33||3

|-
|2007—08||rowspan="2"|*[[Madrides "Real" (futbols)|Real Madrid]]*||rowspan="2"|*[[La Liga]]*||21||4||2||1||5||0||28||5
|-
|2008—09||29||7||0||0||6||1||35||8

|-
|2009—10|||*[[Minhenes "Bayern"|Bayern Munich]]*|||*[[Fußball-Bundesliga|Bundesliga]]*||24||16||3||3||10||4||37||23
|-
106||25||colspan="2"|-||12||3||118||28
67||15||17||2||18||2||102||19
50||11||2||1||11||1||63||13
24||16||3||3||10||4||37||23
247||67||22||6||51||10||320||83
|}

## Sasniegumi
**PSV Eindhoven**

* Eredivisie: 2002–03
* Johan Cruijff Schaal: 2003

**Chelsea**

* Anglijas Premjerlīga: 2004–05, 2005–06
* FA kauss: 2006–07
* Anglijas Līgas kauss: 2004–05, 2006–07
* FA Community Shield: 2005

**Real Madrid**

* Spānijas La Liga: 2007–08
* Spānijas Superkauss: 2008

**Bayern Munich**

* Vācijas Bundeslīga: 2009–10, 2012–13, 2013–14, 2014–15, 2015–16, 2016–17, 2017–18, 2018–19
* DFB Pokal: 2009–10, 2012–13, 2013–14, 2015–16, 2018–19
* DFL Supercup: 2010, 2012, 2016, 2017, 2018
* UEFA Čempionu līga: 2012–13
* UEFA Superkauss: 2013

## Atsauces

## Ārējās saites
Tērzētava

**Tērzētava** jeb  **čats** () ir privāta vai publiski pieejama vieta, kur ar tastatūras palīdzību internetā tiek rīkota mijiedarbīga un/vai sinhrona informācijas apmaiņa starp tās lietotājiem. Saziņa var notikt reālajā laikā (tiešsaistes tērzētava) vai arī tas var notikt interneta forumos.

## Atsauces
Kakau

**Kakau** (; dzimis  *Mogi das Cruzes*, Brazīlijā) ir bijušias Vācijas futbolists, spēlēja uzbrucēja pozīcijā. Kakau Vācijas pilsonību ieguva 2009. gada februārī, Vācijas izlases sastāvā debitēja 2009. gada maijā spēlē pret Ķīnas izlasi. Kopā ar Vāciju startē 2010. gada FIFA Pasaules kausa izcīņas finālturnīrā.

2007. gada Vācijas Bundeslīgas čempions "Stuttgart" sastāvā.

## Atsauces

## Ārējās saites
* Oficiālā mājaslapa 

* Fussballdaten profils
O. Dž. Simpsons

**Orentals Džeimss "O. Dž." Simpsons** (; dzimis  Sanfrancisko, Kalifornijas štatā, ASV, miris ) bija bijušais amerikāņu futbolists, aktieris un kriminālnoziedznieks.
## Biogrāfija
Savas profesionāļa karjeras laikā pārstāvējis divus NFL līgas klubus: Bufalo "Bills" (1969—1977) un Sanfrancisko "49ers" (1978—1979). 1969. gada NFL draftā viņu izraudzījās Bufalo "Bills" ar kopējo 1. kārtas numuru. 1973. gadā tika atzīts par līgas MVP (vērtīgāko spēlētāju), ir iekļuvis vairākās simboliskajās izlasēs un ir saņēmis vairākus apbalvojumus. 1985. gadā viņš tika uzņemts NFL slavas zālē.

Savas aktiera karjeras laikā, kas pārklājās ar futbolista karjeru, viņš filmējās vairākās filmās, no kurām pazīstamākās ir "Kailais ierocis" (1988), "Kailais ierocis 2 ½: baiļu smarža" (1991), "Kailais ierocis 33 1/3" (1994).

1994. gada 12. jūnijā tika nogalināti Nikola Brauna Simpsone (O. Dž. Simpsona sieva) un viņas draugs Ronalds Goldmens. Šo divu slepkavību veikšanā tika apsūdzēts O. Dž. Simpsons. Bet tiesas procesā 1995. gada 3. oktobrī viņš tika attaisnots. Simpsona tiesas process ASV guva lielu ievērību. Tiek lēsts, ka spriedumu noskatījās TV vai noklausījās radio ap 100 000 cilvēku. Lai gan Simpsons tika attaisnots dubultslepkavībā, tomār viņš tika atzīts par atbildīgu par abiem nāves gadījumiem 1997. gada civilprocesā.

2007. gadā Simpsonu arestēja Lasvegasā, Nevadas štatā, un apsūdzēja bruņotā laupīšanā un cilvēka nolaupīšanā. 2008. gadā viņu notiesāja un piesprieda 33 gadu cietumsodu ar vismaz deviņiem gadiem bez nosacītas atbrīvošanas. 2017. gada jūlijā viņam piešķīra nosacītu pirmstermiņa atbrīvošanu, oktobrī viņu atbrīvoja no cietuma, bet 2021. gada decembrī viņu atbrīvoja arī no nosacītā soda.

2023. gada maijā Simpsons paziņoja, ka viņam ir diagnosticēts vēzis, un pauda pārliecību, ka viņš to uzveiks. 2024. gada februārī tika ziņots, ka Simpsons tiek ārstēts no prostatas vēža. Tomēr viņš nomira no šīs slimības 2024. gada 10. aprīlī 76 gadu vecumā.
## Atsauces

## Ārējās saites

* Pro-Football-Reference.com profils
Gomess

**Gomess** (; sieviešu dzimtē Gomesa) ir izplatīts spāņu cilmes uzvārds, kam portugāļu valodā sastopams līdzīgs uzvārds ar tādu pašu cilmi — Gomešs (). Cilvēki ar šo uzvārdu:

* Džo Gomess (*Joe Gomez*; 1997) — Anglijas futbolists;
* Endžels Gomess (*Angel Gomes*; 2000) — Anglijas futbolists;
* Ernans Dario Gomess (*Hernán Darío Gómez*; 1956) — Kolumbijas futbola treneris;
* Havjērs Gomess (*Javier Gómez*; 1983) — Spānijas triatlonists;
* Maksi Gomess (*Maxi Gómez*; 1996) — Urugvajas futbolists;
* Mario Gomess (*Mario Gómez*; 1985) — Vācijas futbolists;
* Papu Gomess (*Papu Gómez*; 1988) — Argentīnas futbolists;
* Serhio Gomess (*Sergio Gómez*; 2000) — Spānijas futbolists;
* Viktors Gomess (*Victor Gomes*; 1982) ― Dienvidāfrikas futbola tiesnesis.

## Skatīt arī
* *[[Gomes]]*
* Gomešs

## Atsauces
Joahims Lēvs

**Joahims Lēvs** (; dzimis  Šēnā, Rietumvācijā) ir vācu futbola treneris un bijušais futbolists.

No 2006. līdz 2021. gada bijis Vācijas futbola izlases galvenais treneris, pirms tam esot trenera asistents. Viņa vadībā Vācija uzvarēja 2014. gada FIFA Pasaules kausā Brazīlijā un 2017. gada FIFA Konfederāciju kausā Krievijā. Savas futbolista karjeras laikā spēlējis dažādu līmeņu Vācijas klubos.

## Ārējās saites

* DFB profils
Lēvs

**Lēvs** var būt:

* Joahims Lēvs (*Joachim Löw*; 1960) — vācu futbolists un futbola treneris;
* Viktors Lēvs (*Viktor Lööv*, 1992) — Zviedrijas hokejists.
Dunga

**Dunga** (; dzimis  Ijā, Brazīlijā) ir bijušais brazīļu futbolists, pašlaik strādā par futbola treneri. 1994. gada FIFA Pasaules kausa finālturnīrā bija Brazīlijas izlases kapteinis. Savas profesionāļa karjeras laikā spēlēja Vācijas, Brazīlijas, Japānas un Itālijas klubos. Vadīja Brazīlijas izlasi 2010. gada FIFA Pasaules kausa finālturnīrā.

## Sasniegumi

### Spēlētāja karjera
**Brazīlija**

* FIFA Pasaules kauss: 1994
* FIFA U-20 Pasaules kauss: 1983
* FIFA Konfederāciju kauss: 1997
* Copa América: 1989, 1997
* Vasaras olimpiskās spēles sudraba medaļa: 1984

### Trenera karjera
**Brazīlija**

* Copa América: 2007
* FIFA Konfederāciju kauss: 2009

## Ārējās saites
* Oficiālā mājaslapa
The Clash

**The Clash** ir bijusī angļu pankroka grupa. Grupa tika dibināta 1976. gadā un tā ir uzskatāma par vienu no britu pankroka pirmajām grupām. Grupa lielākos panākumus Lielbritānijā ir guvusi ar savu debijas albumu *[[The Clash (albums)|The Clash]]*, kuru grupa izdeva 1977. gadā. Ar savu trešo albumu *[[London Calling]]* grupa izpelnījās atzinību ASV. Kopumā grupa ir izdevusi 6 studijas albumus.

2004. gadā žurnāls *[[Rolling Stone]]* ierindoja grupu 30. vietā starp 100 labākajiem visu laiku māksliniekiem.

## Ārējās saites
* Oficiālā mājaslapa
Kara (grupa)

***Kara*** (카라) ir popmūzikas grupa no Dienvidkorejas. Tā tika izveidota 2007. gadā Seulā. Sākotnējā grupas sastāvā bija Park Gyu-Ri, Han Seung-Yeon, Nicole Jung un Kim Sung-Hee. Jau pēc gada, Kim Sung-Hee grupu pameta. Viņas vietā nāca divas jaunas dalībnieces — Goo Hara un Kang Ji-Young. 2014. gadā Hicole Jung un Kang Ji-Young pārtrauca līgumu ar *DSP Media*. Grupā palika vien 3 dalībnieces. Tādēļ tika izveidots realitātes šovs *Kara Project*, lai atrastu jaunas dalībnieces. *DSP Media* atlasīja 7 dalībnieces, bet no visām, grupā tika iekļauta tikai viena — Heo Young-Ji.

2016. gada 15. janvārī *DSP Media* paziņoja, ka viņu līgums ar trijām grupas dalībniecēm ir beidzies un viņas izlēmušas tos neatjaunot.

2016. gada aprīlī Park Gyu-Ri atklāja, ka grupa nav beigusi pastāvēšanu, un cer, ka grupa nākotnē izdos jaunus albumus.

## Grupas dalībnieki

### Bijušie dalībnieki
* Park Gyu-Ri
* Han Seung-Yeon
* Kim Sung-Hee
* Nicole Jung
* Goo Hara
* Kang Ji-Young
* Heo Young-Ji

## Diskogrāfija

### Korejiešu albumi
* *The First Blooming* (2007)
* *Revolution* (2009)
* *Step* (2011)
* *Full Bloom* (2013)

### Japāņu albumi
* *Girl's Talk* (2010)
* *Super Girl* (2011)
* *Girls Forever* (2012)
* *Fantastic Girls* (2013)
* *Girl's Story* (2015)

## Atsauces

## Ārējās saites

* Oficiālā mājaslapa
1952. gada vasaras olimpiskās spēles

**1952. gada vasaras olimpiskās spēles** bija piecpadsmitās vasaras olimpiskās spēles. Tās no  līdz  notika Somijas galvaspilsētā Helsinkos. Oficiāli spēles atklāja Somijas prezidents Juho Kusti Pāsikivi. Helsinkiem bija jāorganizē jau 1940. gada vasaras olimpiskās spēles, kuras tika atceltas Otrā pasaules kara dēļ.

Helsinku olimpiskajās spēlēs piedalījās 69 valstis, kuras pārstāvēja 4955 sportisti. Kopumā tika sadalīti 149 medaļu komplekti 17 sporta veidos.

## Spēļu rīkošanas vietas izvēle
Helsinki par 15. vasaras olimpisko spēļu mājvietu tika izvēlēta  Starptautiskās Olimpiskās komitejas sesijas laikā Stokholmā, Zviedrijā. Helsinki par spēļu rīkošanas tiesībām apsteidza Čikāgu, Detroitu, Mineapolisu, Filadelfiju, Amsterdamu un Losandželosu.

## Medaļu kopvērtējums

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi

## Ārējās saites

* SOK jumtalapa par Helsinku olimpiskajām spēlēm 
* Sports-Reference profils
Trauksme Kobrai 11 — Lielceļa policija

**"Trauksme Kobrai 11 — Lielceļa policija"** () ir Vācijas asa sižeta TV seriāls par divu lielceļa policistu komandu. Sākumā tas tika uzņemts Berlīnē un vēlāk Ziemeļreinā-Vestfālenē. Seriāls tiek pārraidīts vairākās pasaules valstīs, tai skaitā Latvijā. Seriāls tiek uzņemts kopš 1996. gada, pašlaik ir 28 sezonas. Vienīgais personāžs, kurš ir bijis visās sezonās, ir vecākais kriminālkomisārs Semīrs Gerkāns, ko atveido Erdogans Atalajs.

## Sezonas

## Ārējās saites
Brita Štefena

**Brita Štefena** (; dzimusi  Švetā, Vācijā) ir vācu peldētāja. B. Štefena startē brīva stila distancēs. Viņai pašlaik pieder Pasaules rekordi sievietēm 50 m un 100 m brīvā stila distancēs. Kopumā ir piedalījusies četrās Olimpiskajās spēlēs (, , , ). 2008. gadā Pekinaā viņa izcīnīja divas zelta medaļas, vēl ir izcīnījusi bronzu 2000. gadā Sindejā.

2008. gadā tika atzīta par Vācijas gada sportisti.

## Ārējās saites
*
Fanija Blankersa-Kūna

**Fransina "Fanija" Elsje Blankersa-Kūna** (; dzimusi  Lāge Vursē, Nīderlandē; mirusi  Hofdorpā, Nīderlandē) bija nīderlandiešu vieglatlēte, startēja sprinta, barjerskriešanas, augstlēkšanas, tāllēkšanas distancē.

Sākumā nodarbojusies ar peldēšanu, vēlāk pārgājusi uz vieglatlētiku. Piedalījusies trijās Olimpiskajās spēlēs (, , ). Vislabāk ir pazīstama ar panākumiem 1948. gada Londonas Olimpiskajās spēlēs, kur izcīnīja četras zelta medaļas. 1948. gadā viņa bija jau divu bērnu mamma, tāpēc tika iesaukta par "lidojošo mājsaimnieci" ().

Vēl Blankersa-Kūna ir izcīnījusi piecas zelta, vienu sudraba un divas bronzas medaļas Eiropas čempionātā. Nīderlandes čempionātā ir guvusi 58 uzvaras dažādās disciplīnās. Kopumā karjeras laikā uzstādījusi vai atkārtojusi 12 pasaules rekordus.

1955. gadā beidza sportistes karjeru. 1999. gadā Starptautiskā vieglatlētikas federācija viņu nosauca par gadsimta labāko vieglatlēti. 2012. gadā tikusi uzņemta IAAF slavas zālē.

## Atsauces

## Ārējās saites

* Olimpiskās kustības profils 

* Fanija Blankersa-Kūna  
* 
* 
*
1972. gada vasaras olimpiskās spēles

**1972. gada vasaras olimpiskās spēles** bija divdesmitās vasaras olimpiskās spēles. Tās no  līdz  notika Rietumvācijas pilsētā Minhenē. Oficiāli spēles atklāja Vācijas prezidents Gustavs Heinemans. Šī bija jau trešā reize, kad Vācija organizē olimpiskās spēles. Pirmoreiz tās notika 1936. gadā Berlīnē, kad spēles notika zem nacistu režīma. Vēl Vācijā notika 1936. gada ziemas olimpiskās spēles (Garmišā-Partenkirhenē). Minhenes olimpiādē palestīniešu teroristi nogalināja 11 Izraēlas sportistus.

Šajā olimpiādē startēja ASV peldētājs Marks Spics, kurš izcīnīja septiņas zelta medaļas. Līdz pat 2008. gada Pekinas olimpiādei tas bija rekords.

Minhenes olimpiskajās spēlēs piedalījās 121 valsts, kuras pārstāvēja 7170 sportisti. Kopumā tika sadalīti 195 medaļu komplekti 23 sporta veidos.

## Spēļu rīkošanas vietas izvēle
Minhene par 20. vasaras olimpisko spēļu mājvietu tika izvēlēta  Starptautiskās Olimpiskās komitejas sesijas laikā Romā, Itālijā. Minhene par spēļu rīkošanas tiesībām apsteidza Detroitu, Madridi un Monreālu.

## Medaļu kopvērtējums

## Skatīt arī
* Minhenes slaktiņš
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Vācijā notikušās olimpiskās spēles
** 1936. gada ziemas olimpiskās spēles — Garmiša-Partenkirhene
** 1936. gada vasaras olimpiskās spēles — Berlīne
** 1972. gada vasaras olimpiskās spēles — Minhene

## Ārējās saites

* SOK jumtalapa par Minhenes olimpiskajām spēlēm 
* Sports-Reference profils
1976. gada vasaras olimpiskās spēles

**1976. gada vasaras olimpiskās spēles** bija divdesmitpirmās vasaras olimpiskās spēles. Tās no  līdz  notika Kanādas pilsētā Monreālā. Oficiāli spēles atklāja Lielbritānijas karaliene Elizabete II.

Monreālas Olimpiskajās spēlēs piedalījās 92 valstis, kuras pārstāvēja 6028 sportisti. Kopumā tika sadalīti 198 medaļu komplekti 21 sporta veidā.

## Spēļu rīkošanas vietas izvēle
Monreāla par 21. vasaras olimpisko spēļu mājvietu tika izvēlēta  Starptautiskās Olimpiskās komitejas sesijas laikā Amsterdamā, Nīderlandē. Monreāla par spēļu rīkošanas tiesībām apsteidza Maskavu un Losandželosu.

## Medaļu kopvērtējums

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Kanādā notikušās Olimpiskās spēles
** 1976. gada vasaras olimpiskās spēles — Monreāla
** 1988. gada ziemas olimpiskās spēles — Kalgari
** 2010. gada ziemas olimpiskās spēles — Vankūvera
* Boikotētās olimpiskās spēles
** 1976. gada vasaras olimpiskās spēles — Monreāla
** 1980. gada vasaras olimpiskās spēles — Maskava
** 1984. gada vasaras olimpiskās spēles — Losandželosa

## Ārējās saites

* SOK jumtalapa par Monreālas Olimpiskajām spēlēm 
* Sports-Reference profils
Nacionālā koledžu sporta asociācija

**Nacionālā koledžu sporta asociācija** (), saīsināti **NCAA**, ir asociācija, kuras sastāvā ir 1281 institūcijas, konferences, organizācijas. NCAA organizē ASV un Kanādas koledžu čempionātus vairākos sporta veidos. Asociācijas galvenā mītne atrodas Indianapolisā, Indiānas štatā, ASV. NCAA ir sadalīta trijās divīzijās pēc universitāšu sporta sekciju lieluma, divīziju sadalījums pastāv kopš 1973. gada augusta.

Sacensības notiek beisbolā, basketbolā, boulingā, distanču slēpošanā, paukošanā, lauka hokejā, amerikāņu futbolā, golfā, vingrošanā, hokejā, vieglatlētikā (telpās un stadionā), lakrosā, šaušanā, burāšanā, slēpošanā, softbolā, futbolā, peldēšanā, daiļlēkšanā, tenisā, volejbolā, ūdenspolo un cīņas sportos.

## Atsauces

## Ārējās saites
* NCAA mājaslapa
Kobra

**Kobra** var būt:
* Indīga čūska ar "kapuci", arī dažas koraļļčūsku sugas:
** Kobru ģints
** Ūdenskobru ģints
** Vairogdeguna kobru ģints
** Meža kobru ģints
** Karaliskā kobra
** Spļaujošā kobra
** Amerikas kobra
** Neīstā ūdens kobra
** taksonomiskais sinonīms odžu dzimtas Bitis ģintij
* seriāls Trauksme Kobrai 11 — Lielceļa policija
* ASV spriedzes filma Kobra
* KoBrA - starptautiska mākslinieku organizācija
Rojs Hodžsons

**Rojs Hodžsons** (; dzimis  Londonā, Anglijā) ir bijušais angļu futbolists, tagad strādā par futbola treneri.

Savā spēlētāja karjerā lielus panākumus nav guvis, pārsvarā spēlējot zemāko līgu klubos. Taču kā treneris Hodžsons kļuva plašāk atpazīstams pēc Šveices futbola izlases aizvešanas līdz 1994. gada Pasaules kausa izcīņas finālturnīra 16 labākajām valstsvienībām. Tāpat viņa vadībā Šveice iekļuva 1996. gada Eiropas čempionāta finālturnīrā. Iepriekš šveicieši nebija kvalificējušies finālturnīriem kopš 1960. gada.

Kā treneris Hodžsons trenējis vairākus ievērojamus klubus kā, piemēram, Milānas "Internazionale", Blekbērnas "Rovers", "Udinese", kā arī "Fulham". "Fulham" viņš no cīņas par palikšanu Anglijas Premjerlīgā aizveda līdz UEFA Eiropas līgas finālistiem trīs gadu laikā.  Hodžsons tika iepazīstināts kā jaunais "Liverpool" galvenais treneris tomēr jau 2011. gada janvārī viņu nomainīja Kenijs Dalglišs.

Hodžsons bijis iekļauts UEFA tehniskajā komisijā vairākos Eiropas čempionātos, kā arī 2006. gada Pasaules kausa izcīņā. Tā kā Hodžsons strādājis vairākās valstīs, viņš pārvalda piecas valodas.

No 2012. līdz 2016. gadam bija Anglijas futbola izlases galvenais treneris. Vadīja izlasi 2012. un 2016. gada Eiropas čempionātā, kā arī 2014. gada FIFA Pasaules kausā. 2017. gada septembrī kļuva par Premjerlīgas kluba *[[Crystal Palace F.C.|Crystal Palace]]* galveno treneri, šo komandu vadīja līdz 2021. gada maijam. 2022. gada janvārī tika apstiprināts par kluba *[[Watford F.C.|Watford]]* galveno treneri.

2023. gada 21. martā Hodžsons atgriezās *[[Crystal Palace F.C.|Crystal Palace]]* kā tās vadītājs līdz 2022.–2023. gada sezonas beigām, pēc sava sākotnējā pēcteča Patrika Vieiras atlaišanas. 2024. gada 15. februārī, ņemot vērā ziņas, ka Hodžsons bija uz atlaišanas robežas un viņa vietā stājās austriešu speciālists Olivers Glasners, viņš tika nogādāts slimnīcā pēc tam, kad viņš treniņa laikā bija saslimis. Klubs 19. februārī apstiprināja, ka Hodžsons ir atkāpies no galvenā trenera amata, un viņa vietā stājās Olivers Glasners.

## Sasniegumi

### Trenera karjera
**Halmstads BK**

* Allsvenskan: 1976, 1979

**Malmö FF**

* Allsvenskan: 1985, 1986, 1987, 1988, 1989

**Neuchâtel Xamax**

* Šveices Superkauss: 1990

**Kobenhavn**

* Dānijas Superlīga: 2000–01
* Dānijas Superkauss: 2001

## Atsauces

## Ārējās saites

* Fulham FC profils 
* This is Anfield profils